Siun soten kesätyörekry 2026 on avattu

Pohjois-Karjalan hyvinvointialue – Siun soten kesätyörekry vuodelle 2026 on avattu. Hakuaikaa kesätöihin on 22.2.2026 saakka.

Kesätyöntekijöiden avulla turvataan välitöntä asiakas- ja potilastyötä tekevän henkilöstön riittävyys vakituisen ja määräaikaisen henkilöstömme vuosilomien ajaksi. Tarve on noin 360 kesätyöntekijää. Eniten kesälomasijaisia tarvitaan ikääntyneiden kotihoitopalveluihin, ikääntyneiden yhteisölliseen asumiseen sekä ympärivuorokautiseen asumiseen, toteaa palvelupäällikkö Petteri Hakkarainen Siun soten rekrytoinnista.

Siun soten kesätyöpaikkoihin voivat hakea kaikki sosiaali- ja terveysalan jo valmistuneet ammattilaiset sekä alalle opiskelevat. Joissakin tehtävissä vaaditaan tiettyjä pätevyysvaatimuksia, kuten riittävästi suoritettuja alan opintoja, kelpoisuutta tai erityisosaamista. Hakuprosessissa otetaan huomioon eri tehtävien vaatimukset.

Pyrimme parhaamme mukaan löytämään oikeat osaajat tehtäviin, Hakkarainen kiteyttää.

Siun soten kesätyöt sijoittuvat kesälomakaudelle aikavälille 4.5.-30.9.2026 ja ovat kestoltaan yli 6 viikkoa.

Lisätietoja kesätyöpaikoista